**Juhatuse 13. novembri 2018 koosoleku**

**PROTOKOLL**

kell 14-17 Tehnopoli nõupidamiste ruumis Jupiter.

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Margus Leoste, Krister Peetmaa, Andres Allikmäe , Arles Taal ja Märt Viileberg

Kutsutud: -

Puudusid: Markel Puusep

**Koosoleku päevakava:**

1. Päevakorra kinnitamine
2. Eelmise koosoleku protokolli kinnitamine
3. Ülevaade tegevjuhi tööst
4. Juhatuse tegevuskava 2019 arutelu
5. Eelarvete 2018 täitmise ja 2019 kava arutelu

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **Ülevaade tegevjuhi tööst:**
	1. Osalemine 4.taseme võrguelektrike II lennu lõpuaktusel Tallinna Polütehnikumis 12.oktoobril
	2. Innove poolt tellitava elektriku ja automaatiku eriala tutvustava video kava konsulteerimine 2.novembril
	3. Mentorite Koja poolse noore juhi koolituspaketi kui kingituse pakkumise edastamine liikmetele 5.novembril
	4. Suhtlemine potentsiaalsete liikmetega: Morek IT OÜ ja Energocomplekt Estonia OÜ, viimati 6.novembril. Mõlemad on võtnud veel mõtlemisaega.
	5. Elektroonikaromude käitlemise alase nõupidamise korraldamine 15.novembril
	6. Sügispäevade korraldus 29-30.novembril Ida-Virumaal toimub plaanipäraselt, sh

Sügiskonverents ja üldkoosolek 29.novembril  Narvas, õhtusöök ning ööbimine 29.novembril Narva-Jõesuus ja ekskursioon 30.novembril Auvere elektrijaama

* 1. Tänulõunasöögi korraldamine koostööpartneritele 11.detsembril restoranis
	2. EETELI Jõulu Bowling korraldamine 14.detsembril AMB Akadeemia/Mustamäe elamuste keskuses

**Otsustati võtta Info teadmiseks.**

1. **Juhatuse tegevuskava 2019 arutelu**

Juhatuse tegevus lähtub 2016.aastal koostatud strateegiast tulenevast tegevuskavast, 2019 aastal on vaja tegeleda järgmiste teemadega:

* Liikmete vajadustest lähtuvalt tõhustada olemasolevate erialatoimkondade (sisepaigaldustööd, välisvõrgutööd, projekteerimine, hulgimüük) tegevust toimkondade juhtide eestvedamisel
* Liikmete initsiatiivi olemasolul aidata kaasa elektriauditi-, koolituse- ning elektrimaterjalide ja seadmete tootjate toimkondade moodustamisele
* Laiendada EETELi rahvusvahelisi suhteid: liitumine ETIM Internationaliga, suhtlus *European Association for Electrical Contractors* (AIE), koostöö Soomega – *Suomen Sähköurakoitsian Liitto* (STUL), Lätiga – *Latvian Electrical Materials Traders Association,* Leeduga – *National Electrical Business Association* jt.
* Jätkata koostööd Kutsekojaga, Eestis Kaubandus-tööstuskojaga, Maksu- ja tolliametiga, Tehnilise järelevalve ametiga, Päästeametiga, Elektroenergeetika seltsiga ja Elektritööstuse liiduga ning vastavalt vajadusele ja võimalusele ka Maanteeameti, *Kiwa Inspecta* jt.
* Kaaluda koostöö vajalikkust ja võimalust Eesti Tööandjate Keskliiduga
* Korraldada mais 2019 EETELI aruande- ja valimise üldkoosolek ja kevadkonverents
* Korraldada novembris 2019 üldkoosolek ja sügiskonverents
* Alustada ettevalmistustega mais 2020 toimuvaks EETELi 25.juubeli tähistamiseks

**Otsustati, et 29.navembri üldkoosolekul:**

* **Annavad erialatoimkondade esimehed ülevaate EETELi tegevusest käesoleval aastal ja 2019. aasta plaanidest**
* **Annab juhatuse esimees ülevaate EETELi juhatuse tegevuskavast 2019**
1. **Eelarvete 2018 täitmine ja 2019 kava arutelu**

Tegevjuht andis ülevaate 2018. aasta eelarve täitmise seisust kümne kuuga ja prognoosist aasta lõpuni. Selgituseks:

* Käesoleva aasta tulem tuleb ca 15 tuhat eurot või ka suurem, mis oleneb sellest, kas ja kui suures ulatuses kutsekoolid esitavad töömaailma eksamite korraldamise eest arveid.
* Vaadates üle 2018. aasta kinnitatud eelarve read ja võrreldes neid 10 kuu täitmisega ning prognoosidega aasta lõpuni, selgub et tulude suurenemisest ca 5 tuhande võrra ja kulude kokkuhoiust ca 9 tuhande euro võrra, kujuneb aasta tulem oluliselt planeeritust 1,6 tuhandest eurost oluliselt suuremaks.
* Võttes arvesse nii jooksva aasta eelarve täitmise prognoosi kui eelmise paari aasta tegelikud kulutasemed, on tehtud konservatiivsed muudatused 2019.aasta eelarve kava ridadel. Viimase kahe aasta perioodil (september 2016 kuni september 2018 ) on Statistikaameti andmetel THI tõusnud 7,5 %, samas EETELI palgakulud jäänud samale tasemele.
* 2019. aasta eelarves on eelpool toodust lähtuvalt võimalik ja otstarbekas suurendada liidu töötasukulusid 10% võrra, mis võimaldab liidul majandada ikkagi positiivse tulemiga ca 1,5 tuhat eurot.

Juhatuse aseesimees Märt Viileberg taandas ennast eelarvekava 2019 edasisest arutelust ja otsustamisest ning lahkus koosolekult. Järgnes ülejäänud kohal viibinud juhatuse liikmete vaheline eelarvekava arutelu.

**Otsustati:**

* **Kiita heaks tegevjuhi poolt esitatud liidu 2019. aasta eelarve kava tulude summaga 116,5 tuhat eurot ja aasta tulemiga 1,5 tuhat eurot ning esitada eelarvekava üldkoosolekule kinnitamiseks.**
* **Kiita heaks EETELi 2019.aasta eelarves palgakulu suurenemine 10% võrra, mille kohaselt tõsta ka tegevjuhi töötasu samuti 10% võrra alates 01.01.2019.**
* **Ülevaate EETELi eelarve täitmisest käesoleval aastal ja 2019. aasta eelarve kavast annab üldkoosolekul tegevjuht.**

**Järgmine juhatuse koosolek toimub teisipäeval, 11. detsembril 2018 kell 12 kuni 16.**

Koosoleku juhataja Kristo Reinhold

Protokollija Märt Viileberg